Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 278/14/8802	Košice I, 28.7.2015
EEČ : 2-63-211-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 28.7.2014, spisová značka 1 Pv 278/14/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 26.3.2014 v byte č. XXXXX, nachádzajúcom sa XXXXX v Košiciach, na ulici XXXXX prechovával vo svojom kockovanom ruksaku jedno uzatvárateľné plastové vrecko s obsahom vysušených vrcholkov rastliny konope (Cannabis) o celkovej hmotnosti 0,91 gramov, s priemerným obsahom THC (tetrahydrokanabinolu) 12,6%, z ktorých by bolo možné pripraviť minimálne 4 obvykle jednorázové dávky drogy, ktoré boli zaistené dňa 26.3.2014 v rámci vykonanej domovej prehliadky a ktoré si zadovážil pre vlastnú potrebu v mesiaci marec 2014 v doposiaľ nezistenom čase a to v Košiciach, v podniku XXXXX nachádzajúcom sa na XXXXX od doposiaľ bližšie neurčenej osoby za sumu 15 Eur, pričom rastliny rodu Cannabis ( konopa) sú zaradené v zmysle zákona Národnej rady Slovenskej republiky č.139/1998 Z.z. o omamných látkach a psychotropných látkach a prípravkov v znení neskorších predpisov do I. skupiny omamných látok a látka tetrahydrokanabinol (THC) do I. skupiny psychotropných látok.

Uznesením prokurátora Okresnej prokuratúry XXXXX I zo dňa 28.7.2014, spisová značka 1 Pv 278/14/8802, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresného riaditeľstva PZ v Košiciach, Odbor kriminálnej polície  sp. zn. ČVS:ORP-XXXXX-VYS-KE-2013  z 26.03.2014 bolo začaté trestné stíhanie pre prečin nedovolenej výroby omamných psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c), písm. d) Trestného zákona a uznesením vyšetrovateľa Okresného riaditeľstva PZ v Košiciach, Odbor kriminálnej polície  sp. zn. ČVS:ORP-XXXXX-VYS-KE-2013 zo dňa 28.04.2014 bolo podľa § 206 ods. 1 Trestného poriadku vznesené obvinenie XXXXX, nar. XXXXX v XXXXX trvalé bydlisko XXXXX, XXXXX, prechodné bydlisko bez prihlásenia XXXXX, XXXXX, zamestnaného v XXXXX XXXXX, XXXXX, za prečin nedovolenej výroby omamných psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona na tom skutkovom základe, že :
-   dňa 26.3.2014 v byte XXXXX, nachádzajúcom sa XXXXX na ulici XXXXX prechovával vo svojom kockovanom ruksaku jedno uzatvárateľné plastové vrecko s obsahom vysušených vrcholkov rastliny konope (Cannabis) o celkovej hmotnosti 0,91 gramov, s priemerným obsahom THC (tetrahydrokanabinolu) 12,6%, z ktorých by bolo možné pripraviť minimálne 4 obvykle jednorázové dávky drogy, ktoré boli zaistené dňa 26.3.2014 v rámci vykonanej domovej prehliadky, a ktoré si zadovážil pre vlastnú potrebu v mesiaci marec 2014 v doposiaľ nezistenom čase a to v Košiciach, v podniku XXXXX nachádzajúcom sa na XXXXX od doposiaľ bližšie neurčenej osoby za sumu 15 Eur, pričom rastliny rodu Cannabis (konopa) sú zaradené v zmysle zákona Národnej rady Slovenskej republiky č.139/1998 Z.z. o omamných látkach a psychotropných látkach a prípravkov v znení neskorších predpisov do I. skupiny omamných látok a látka tetrahydrokanabinol (THC) do I. skupiny psychotropných látok.

Uznesením prokurátora Okresnej prokuratúry XXXXX I sp.zn. 1Pv 278/14/8802-6 z 30.06.2014 bolo podľa § 216 ods. 1 písm. a), písm. c) Trestného poriadku podmienečne zastavené trestné stíhanie proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona s určením skúšobnej doby v trvaní 12 (dvanásť) mesiacov. 

Uznesenie o podmienečnom zastavení trestného stíhania sa stalo právoplatným dňa 11.07.2014. Skúšobná doba uplynula dňa 11.07.2015.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
 
Pre rozhodnutie o tom, že sa obvinený v skúšobnej dobe osvedčil, je určujúce splnenie normatívnych podmienok uvedených v ustanovení § 216 ods. 1 písm. b) a písm. c) Trestného poriadku. Keďže predmetným trestným činom nebola spôsobená škoda, obvinenému nebola uložená povinnosť v súvislosti s náhradou škody. 

Z aktuálneho výpisu z ústrednej evidencie priestupkov MV SR vyplýva, že obvinený doposiaľ nebol priestupkovo postihnutý. Taktiež s prihliadnutím na osobu obvineného, jeho doterajší život a zistenia, že v priebehu skúšobnej doby nebol právoplatne odsúdený pre trestný čin, tiež sa proti nemu nevedie žiadne trestné stíhanie pre trestný čin ako to vyplýva z odpisu z registra trestov a lustrácie obvineného v GP SR možno konštatovať, že u obvineného boli zákonom splnené podmienky na rozhodnutie o osvedčení sa v skúšobnej dobe podmienečného zastavenia trestného stíhania. 
Preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka